# Ràtio de garantia o solvència

La Ràtio de Garantia o Solvència és una ràtio que mesura la solvència total de l'empresa, a partir de les dades del Balanç, expressant la relació entre l'actiu total respecte el total exigible. Indica la seguretat que presenta l'empresa per fer front als deutes i obligacions contretes per la mateixa amb els deutors i tercers en general a l'hora de poder cobrar els crèdits. Determina la situació en relació a un possible estat d'insolvència definitiva o fallida.

## Càlcul i interpretació

Es calcula relacionant en el numerador l'actiu total de l'empresa, respecte el total exigible, representat en el denominador pel Passiu no Corrent i el Passiu Corrent.
${\mbox{Ràtio de Garantia}}={\frac {\mbox{Actiu}}{\mbox{Passiu no corrent + Passiu corrent}}}$
S'enten:
* Passiu no Corrent els deutes amb un venciment superior a l’any. Per exemple: deutes amb proveïdors d’immobilitzat a llarg termini, préstecs rebuts amb un termini de devolució superior a l’any.
* Passiu Corrent els deutes deutes amb un venciment inferior a l’any. Per exemple: deutes amb proveïdors d’immobilitzat a curt termini, préstecs rebuts amb un termini inferior a l’any, deutes amb proveïdors d’existències, subministraments i serveis amb un venciment inferior a l’any, deutes amb la Seguretat Social i amb la Hisenda pública.
Indica la capacitat que tenen el total d'actius de l'empresa per fer front als compromisos de pagament tant en el curt com en el llarg termini.
Tot i que depèn de l'activitat, en general es consideren adequats per aquest indicador valors entre 1,5 i 2,5. Si el ràtio presenta un valor més gran que 1 es pot dir que l'empresa és solvent. Si el ràtio presenta un valor més gran que 2 es diu que l'empresa presenta una molt bona posició de solvència.
Es fa servir per alertar la proximitat a una possible situació de fallida. Un valor menor a 1 voldria dir que tot i desmantellant l'empresa i desprenent-se de tot l'actiu no s'obtindrien fons suficients per fer front als deutes i obligacions, fet pel qual l'empresa es trobaria en fallida tècnica. Aquest ràtio facilita un indicador sobre la capacitat d'expansió de l'empresa i representa un índex de seguretat pels creditors. Quan més gran és el valor, més gran la capacitat d'expansió i més elevat índex de seguretat, degut a una capacitat de finançament poc utilitzada, pel volum de recursos superior al volum de deutes i obligacions que cal atendre.
Per millorar el ràtio de solvència caldrà incrementar el valor del patrimoni net o reduir el valor del passiu exigible. Es pot ampliar capital, amb entrada de nous socis o accionistes, d'aquesta forma s'incrementa el patrimoni de la societat.

## Referències

* ↑ Goxens Orensanz, María Ángeles. Comptabilitat empresarial apta per a tots els públics. Barcelona: Publicacions de la Universitat de Barcelona, 2005, p. 244. ISBN 84-475-2884-7.
* ↑ Bernal García, Juan Jesús. 20 herramientas para la toma de decisiones : método del caso (en castellà). Madrid: Especial Directivos, 2007. ISBN 978-84-936028-1-9.
* ↑ Rivero Torre, Pedro; Banegas Ochovo, Regino. Análisis por ratios de los estados contables financieros : (análisis externo) (en castellà). 1a. ed. Madrid: Civitas, 1998. ISBN 84-470-1020-1.
* 1 2 3 Montoro Sánchez, María Ángeles. Economía de la empresa, Bachillerato (en castellà). Madrid: Paraninfo, D.L. 2014. ISBN 978-84-9732-888-3.
* 1 2 Catalunya, Institut Obert de. «Empresa i iniciativa emprenedora». [Consulta: 1r juny 2022].
* 1 2 Caraballo Esteban (Coordinador), Teodoro A. «Tema 4: Análisis de la Estabilidad Financiera de la Empresa» (en castellà). Análisis Contable. Open CourseWare, 2013.
* ↑ Bernal García, Juan Jesús. 20 herramientas para la toma de decisiones : método del caso (en castellà). Madrid: Especial Directivos, 2007. ISBN 978-84-936028-1-9.

## Bibliografia

* Goxens, María Ángeles; Gay Saludas, José M>. Análisis de estados contables : diagnóstico económico-financiero (en castellà). Madrid: Prentice Hall, 2000. ISBN 84-8322-153-5.
* Anàlisi d'empreses.. Barcelona: Deusto, 2005. ISBN 84-234-2348-4.

## Enllaços externs

* Comissió de comptabilitat CEC-ACCID